Café de la Régence

Café de la Régence i Paris var fra midten av 1700-tallet til midten av 1800-tallet det viktigste møtestedet for Europas sjakkspillere, og alle tidens betydelige sjakkspillere spilte partier der.

 Historie 
I 1681 ble en av Paris' første kaffesalonger åpnet under navnet Café de la Place du Palais-Royal. I 1715 skiftet etablissementet navn til Café de la Régence, og fra rundt 1740 overtok det som byens sjakksenter etter Café Procope i Rue de l'Ancienne-Comédie. François-André Danican Philidor, av mange ansett som tidens uoffisielle verdensmester, var den første store mester som frekventerte stedet. Senere fulgte blant andre Alexandre Deschapelles og eleven Louis-Charles Mahé de La Bourdonnais, begge regnet blant sin tids beste sjakkspillere. François Antoine de Legall og de noe senere Lionel Kieseritzky og Daniel Harrwitz var profesjonelle sjakkspillere i kafeen. 

Mange av tidens berømtheter var regelmessige besøkere, som Denis Diderot, Jean-Jacques Rousseau, Napoleon Bonaparte og Benjamin Franklin.A history of the official American presence in France  (PDF-Datei; 42 kB)Priebe, Carsten: Eine Reise durch die Aufklärung. BoD, Norderstedt (2007) ISBN 978-3-8334-8614-2, s. 60 Karl Marx og Friedrich Engels ble 28. august 1844 introdusert for hverandre i kafeen.  
mini|upright=1.6|Paul Morphy under en blindsjakkoppvisning i Café de la Régence, 1858.

Kafeen beholdt ryet som sjakksenter til langt inn på 1800-tallet. I 1843 spilte to av tidens sterkeste sjakkspillere, Pierre Saint-Amant og Howard Staunton, en match som Staunton vant 13-8, og snart overtok London rollen som Europas sjakksentrum.

Place du Palais-Royal ble ombygd i 1852, og kafeen holdt en stund hovedsakelig til i Hotel Dodun, Rue de Richelieu, men i 1854 etablerte den seg i Rue Saint-Honoré 161.Ukers 1922, kapittel 11. Under sin europareise oppholdt amerikaneren Paul Morphy seg ofte i kafeen i 1858–1859, og beseiret der Daniel Harrwitz 5,5-2,5 i det som ble det siste høydepunktet i kafeens sjakkhistorie. 

Selv om det fortsatt ble spilt sjakk i kafeen, fulgte en lengre nedgangstid. Blant annet ble det avholdt en korrespondansematch mot sjakklubben i St. Petersburg som endte uten avgjørelse, og før første verdenskrig holdt den senere verdensmester Aleksandr Alekhin til der. Etter en ombygning til restaurant i 1910 endret stedet karakter, og i løpet av første verdenskrig flyttet de fleste av Paris' sjakkspillere over til Café de l'Univers.

 Litteratur 
 Denis Diderot: Le Neveu de Rameau, Paris 1761–1774, i tysk oversetting ved Otto von Gemmingen: Rameaus Neffe, 1891, på Projekt Gutenberg-DE.
 Paul Metzner: Crescendo of the Virtuoso. Spectacle, Skill, and Self-Promotion in Paris during the Age of Revolution, Berkeley, Los Angeles, London 1998.
 William H. Ukers: History of the early Parisian Coffee houses . In: ders.: All about Coffee, hg. v. The Tea and Coffee Trade Journal Company, New York 1922, Kap. 11.
 Ken Whyld: Chess christmas. Moravian Chess, Olomouc 2006, S. 311–321. ISBN 80-7189-559-8.
 George Walker: The Café de la Régence. I Chess & Chess-players: Consisting of original stories sketches, London 1850, s. 148-184 (digitalisering).

 Referanser 

 Eksterne lenker 

Kategori:Sjakkhistorie
Regence, Cafe de la
Kategori:1. arrondissement i Paris
Kategori:Sjakk i Frankrike